Euroopa Liidu Teataja L 251 , 20/09/2001 Lk 0015 - 0016



EMP Ühiskomitee otsus nr 90/2001, 13. juuli 2001, millega muudetakse EMP lepingu II lisa (tehnilised normid, standardid, katsetamine ja sertifitseerimine) ja XX lisa (keskkond) EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98 ning arvestades järgmist: (1) Lepingu II lisa muudeti EMP Ühiskomitee 24. septembri 1999. aasta otsusega nr 106/1999. [1] (2) Lepingu XX lisa muudeti EMP ühiskomitee 19. juuni 2001. aasta otsusega nr 80/2001. [2] (3) Nõukogu direktiivi 93/12/EMÜ kohandust tuleb muuta pärast Austria Vabariigi, Soome Vabariigi ja Rootsi Kuningriigi liitumist Euroopa Liiduga. [3] (4) Lepingusse tuleb lisada Euroopa Parlamendi ja nõukogu 13. oktoobri 1998. aasta direktiiv 98/70/EÜ bensiini ja diislikütuse kvaliteedi ning nõukogu direktiivi 93/12/EMÜ muutmise kohta. [4] (5) Lepingusse tuleb lisada nõukogu 26. aprilli 1999. aasta direktiiv 1999/32/EÜ, mis käsitleb väävlisisalduse vähendamist teatavates vedelkütustes ja millega muudetakse direktiivi 93/12/EMÜ. [5] (6) Island võib jätkata gaasiõli kasutamist mereliseks otstarbeks, kui see ei vasta direktiivi nõuetele väävli sisalduse osas, ON VASTU VÕTNUD JÄRGMISE OTSUSE: Artikkel 1 Lepingu XVII lisa II peatüki punkti 6 (nõukogu direktiiv 93/12/EMÜ) muudetakse järgmiselt: 1. Lisatakse järgmine tekst: ", muudetud järgmiste aktidega: — 398 L 0070: Euroopa Parlamendi ja nõukogu 13. oktoobri 1998. aasta direktiiv 98/70/EÜ (EÜT L 350, 28.12.1998, lk 58). — 399 L 0032: nõukogu 26. aprilli 1999. aasta direktiiv 1999/32/EÜ (EÜT L 121, 11.5.1999, lk 13). [6] 2. Kohandustekst kustutatakse. Artikkel 2 Lepingu II lisa XVII peatüki punkti 6 (nõukogu direktiiv 93/12/EMÜ) järel lisatakse järgmine punkt: "6a. 398 L 0070: Euroopa Parlamendi ja nõukogu 13. oktoobri 1998. aasta direktiiv 98/70/EÜ bensiini ja diislikütuse kvaliteedi ning nõukogu direktiivi 93/12/EMÜ muutmise kohta (EÜT L 350, 28.12.1998, lk 58)." Artikkel 3 Lepingu XX lisa punkti 21ac (Euroopa Parlamendi ja nõukogu direktiiv 1999/94/EÜ) järel lisatakse järgmine punkt: "21ad. 399 L 0032: nõukogu 26. aprilli 1999. aasta direktiiv 1999/32/EÜ, mis käsitleb väävlisisalduse vähendamist teatavates vedelkütustes ja millega muudetakse direktiivi 93/12/EMÜ (EÜT L 121, 11.5.1999, lk 13). [7] Käesolevas lepingus loetakse selle direktiivi sätteid järgmises kohanduses: Artikli 4 lõikes 2 lisatakse sõnad "Islandi, tema terve või osa territooriumi suhtes," pärast sõna "territoorium,"." Artikkel 4 Euroopa Parlamendi ja nõukogu direktiivi 98/70/EÜ ja nõukogu direktiivi 1999/32/EÜ islandi- ja norrakeelsed tekstid, mis avaldatakse Euroopa Ühenduste Teataja EMP kaasandes, on autentsed. Artikkel 5 Käesolev otsus jõustub 14. juulil 2001 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. [8] Artikkel 6 Käesolev otsus avaldatakse Euroopa Ühenduste Teataja EMP osas ja EMP kaasandes. Brüssel, 13. juuli 2001 EMP Ühiskomitee nimel eesistuja E. Bull [1] EÜT L 325, 21.12.2000, lk 11. [2] EÜT 238, 6.9.2001, lk 31. [3] EÜT L 74, 27.3.1993, lk 81. [4] EÜT L 350, 28.12.1998, lk 58. [5] EÜT L 121, 11.5.1999, lk 13. [6] Direktiiv on loetletud ka Lepingu XX lisa punktis 21ad." [7] Direktiiv on loetletud ka lepingu II lisa XVII peatüki punktis 6. [8] Põhiseadusest tulenevad nõuded puuduvad. --------------------------------------------------